ilmoittautuu mukaan turnaukseen ja tulee valituksi. Teemu Tukki on tietenkin joukkueessa, Super-Mario myös. Lisää kovia pelaajia tarvitaan, mutta mieluummin ansioilla kuin arvalla. Myös koululaisten kisoissa peli on kovaa ja vain voitto kelpaa. Mitä sitten pelien välissä tapahtuu, on toinen juttu.

Anna ja Elvis risteilyllä / Maria Kuutti (373873), lukija Anni Tani, kesto 1 h 27 min Hulvattomassa lastenromaanissa risteillään Ruotsiin. Anna ja Elvis pääsevät mummon mukana häämatkalle. Ruotsin-risteilyllä sattuu ja tapahtuu: mukaan tunkee yllätysmatkustaja, ja yksi kännykkäkin katoaa. Tunteet kuohuvat, kun asiat eivät suju niin kuin oli tarkoitus. Annasta kaikki vaikuttaa oudolta, jopa Elviskin. Onko mahdollista, että on yhtä aikaa liian iso ja liian pieni? Milloin mummosta oikein tuli noin nolo? Entä kuka juoksentelee laivalla ilman housuja? Miten tässä lopulta käy?

Eeva ja Harmaakaapu / Maria Lassila (372659), lukija Anni Tani, kesto 38 min Eevan äiti on surullinen, koska eno on kuollut. Aikuiset käyvät keskusteluita, jotka eivät kuulu Eevalle, ja kotiin on muuttanut Harmaakaapu, joka nukkuu sohvalla, kalistelee öisin kattiloita ja peittelee isän ja äidin tukahduttavan tiukoiksi mytyiksi. Eeva haluaisi ymmärtää, mistä on kyse, mutta hän osaa kysyä vain tyhmiä kysymyksiä, joista aikuiset suuttuvat. Onneksi Eevan opettaja Greta näkee Eevan ahdingon. Hienovaraisen herkkä Eeva ja Harmaakaapu antaa sanat vaikealle aiheelle, läheisen itsemurhalle, ja päättyy lempeän lohduttavasti. Kirja korostaa vanhemman ja lapsen välisen avoimen keskustelun merkitystä.

Otusten joukossa / kirjoittaja Merz, Laura (372824), lukija Mikko Lauronen, kesto 29 min Tiesitkö, että merihevonen on ainoa laji maailmankaikkeudessa jossa miespuolinen yksilö synnyttää lajin poikaset? Tuhat ja yksi otusta - kuvitettu tietokirja sai ilmestyessään innostuneen vastaanoton ja on julkaistu sittemmin myös kiinaksi ja latviaksikin. Nyt samat tekijät tutkivat uusia nisäkkäitä, lintuja, matelijoita ja hyönteisiä ja esittelevät mielenkiintoisia faktoja - unohtamatta ihmistäkään.

Yökoulu ja vaarallinen operaatio / Paula Noronen (372580), lukija Mikko Lauronen, kesto 23 min Zombipökäle saa uimahallin sekaisin! Helppolukuinen Yökoulu- sarja uppoaa alakoululaisiin kuin veitsi… voihin! Kauhun ja huumorin yhdistelmää ei voi vampyyrikaan vastustaa. Yökoululaiset lähtevät uimahalliin opettajansa, neiti Kammosen johdolla. Heidän uintivuoronsa on tietysti yöllä, kun muu kaupunki nukkuu. Paavo Zombinen, Martta Vampyyri, Lauri Luuranko ja muut koululaiset ovat innoissaan! Hallissa on samaan aikaan meneillään vauvauinti, ja altaassa polskii myös Paavon pikkuveli, zombivauva. Yhtäkkiä vauvan uimavaipasta luiskahtaa veteen kakkapökäle ja syntyy täydellinen kaaos! Kukaan ei huomaa, että zombivauva irrottaa altaan tulpan, koska luulee sitä tutiksi. Uimarit imeytyvät suoraan sokkelomaisiin viemäreihin, missä lymyilee mm. jättimäinen viemärirotta. Ja kun putkistossa alkaa kaikua puistattava huhuilu, eksyneitä lapsia pelottaa toden teolla. Pääsevätkö he koskaan ulos? Ja kuka viemärissä oikein ulisee?

Merten kirous / Kim Forester (373661), lukija Anniina Piiparinen, kesto 8 h 40 min Yllätyshyökkäys Vapaakaupunkiin ja sitä seuranneet tapahtumat ovat lietsoneet Cavallonin kansat toisiaan vastaan. Ennen rauhanomaisesti rinnakkain eläneet yksisarviset, pegasokset, vedenhevoset, kentaurit ja